CELEX: 62007CA0524
Language: da
Date: 2008-12-11 00:00:00
Title: Sag C-524/07: Domstolens dom (Tredje Afdeling) af 11. december 2008 — Kommissionen for De Europæiske Fællesskaber mod Republikken Østrig (Traktatbrud — artikel 28 EF og 30 EF — indregistrering af ældre brugte biler, som tidligere har været indregistreret i andre medlemsstater — tekniske krav for så vidt angår forurenende emissioner og støjniveau — offentlig sundhed — miljøbeskyttelse)

7.2.2009   
            
            
               DA
            
            
               Den Europæiske Unions Tidende
            
            
               C 32/9
            
         Domstolens dom (Tredje Afdeling) af 11. december 2008 — Kommissionen for De Europæiske Fællesskaber mod Republikken Østrig
   (Sag C-524/07) (1)
   
   (Traktatbrud - artikel 28 EF og 30 EF - indregistrering af ældre brugte biler, som tidligere har været indregistreret i andre medlemsstater - tekniske krav for så vidt angår forurenende emissioner og støjniveau - offentlig sundhed - miljøbeskyttelse)
   (2009/C 32/15)
   Processprog: tysk
   Parter
   
      Sagsøger: Kommissionen for De Europæiske Fællesskaber (ved B. Schima, som befuldmægtiget)
   
      Sagsøgt: Republikken Østrig (ved E. Riedl og G. Eberhard)
   Sagens genstand
   Traktatbrud — tilsidesættelse af artikel 28 EF og 30 EF — national lovgivning, hvorefter indregistrering af indførte brugte biler, som tidligere har været indregistreret i andre medlemsstater, skal opfylde visse tekniske krav, hvorimod brugte biler, der allerede befinder sig på det indenlandske marked, og som fremviser de samme kendetegn, ikke er underkastet sådanne krav i forbindelse med omregistrering
   Konklusion
   
               1)
            
            
               Republikken Østrig har tilsidesat sine forpligtelser i henhold til artikel 28 EF, idet den kræver, at den første indregistrering i Østrig af motorkørekøjer, som tidligere har været indregistreret i andre medlemsstater, men som på grund af deres alder ikke er blevet EF-godkendt, overholder grænseværdier for forurenende emissioner og støj, der er strengere end de grænseværdier, som de oprindeligt skulle overholde, navnlig grænseværdierne fastsat ved Rådets direktiv 93/59/EØF af 28. juni 1993 om ændring af direktiv 70/220/EØF om tilnærmelse af medlemsstaternes lovgivninger om foranstaltninger mod luftforurening forårsaget af emissioner fra motorkøretøjer og Rådets direktiv 92/97/EØF af 10. november 1992 om ændring af direktiv 70/157/EØF om tilnærmelse af medlemsstaternes lovgivning om tilladt støjniveau og udstødningssystemer for motordrevne køretøjer, hvorimod køretøjer, der fremviser de samme kendetegn, og som allerede er godkendt til brug i Østrig, ikke er underlagt dette krav ved omregistrering i denne medlemsstat.
            
         
               2)
            
            
               Republikken Østrig betaler sagens omkostninger.
            
         
      (1)  EUT C 37 af 9.2.2008.